Diari Oficial de la Generalitat Valenciana


Sumari del DOGV 7211, del 11-02-2014 (2014/999)

Aprovació definitiva i adjudicació de l'execució del programa d'actuació integrada de la unitat d'execució U-3 del pla general d'ordenació urbana.
--------------------------------------------------------------------------------------------------------------------------------------------------

### Dades del document

Número de DOGV
:   7211

Data del DOGV
:   11-02-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/999


Data del document
:   31-01-2014

Organisme emissor
:   Ajuntament de Canals

Tipus de document
:   Anunci

Descriptors 

:   * Canals
    * administració local
    * pla d'urbanisme

Aprovació definitiva i adjudicació de l'execució del programa d'actuació integrada de la unitat d'execució U-3 del pla general d'ordenació urbana. [2014/999]  
El Ple de l'Ajuntament de Canals, en la sessió de 26 de març de 2013, ha adoptat un acord la part resolutiva del qual es transcriu literalment:  
«Primer. Donar compte al Ple de l'acord adoptat per la Comissió Territorial d'Urbanisme de València, en la sessió de 28 d'octubre de 2011, sobre l'aprovació definitiva del pla de reforma interior modificatiu de la UE 3 de Canals i que ha sigut transcrit en la part expositiva d'esta proposta.  
Segon. Declarar elevada a definitiva l'aprovació provisional del programa d'actuació integrada per al desenrotllament de la unitat d'execució U-3 del sòl urbà, efectuada pel Ple de l'Ajuntament de Canals, en la sessió extraordinària i urgent de 30 de juny de 2010, minuta 10/10, per la qual s'adjudicava de forma provisional el programa d'actuació integrada corresponent a la unitat d'execució U-3 del Pla General d'Ordenació Urbana de Canals, d'acord amb l'alternativa tècnica presentada per la mercantil Argent XXI, SA, CIF S76779993 i domicili al carrer de la Universitat, 4, de València, integrada per memòria de l'alternativa tècnica, pla de reforma interior, informe acústic, estudi d'integració paisatgística, pla de participació pública, sol·licitud de cèdula territorial d'urbanització, estudi de demanda d'habitatge, projecte d'urbanització i proposició juridicoeconòmica amb les modificacions parcials introduïdes de conformitat amb l'annex I de l'acord de data 30 de juny de 2010.  
  
Tercer. Declarar elevada a definitiva l'adjudicació de l'execució del programa d'actuació integrada per al desenrotllament la unitat d'execució U-3 del sòl urbà, i designar-ne agent urbanitzador Argent XXI, SA, amb CIF H60026258, i caràcter unipersonal (segons l'escriptura de declaració d'unipersonalitat de la mercantil Argent XXI, SA Unipersonal, atorgada davant del notari de València, Salvador Moratal Margarit, en data 10 de juny de 2011, amb el número 1590 del seu protocol). Les característiques essencials del programa són les següents:  
  
1) Superfície total de la unitat d'execució: 11.594,65 m²s  
Edificabilitat total màxima 29.018,87 m²t  
Edificabilitat mitjana 2.50874 m²t /m²s  
Aprofitament tipus 2.50358 UA /m²s  
Illes de titularitat privada 7.401,34 m²s  
Xarxa viària 2.199,14 m²s m²s  
Zona verda de domini i ús públic 1.994,17 m²s  
Total dotacional (RV+ZV) 4.193,31 m²s  
  
2) Estimació preliminar i aproximada de les càrregues d'urbanització:  
a) Costos d'urbanització 400.001,49 -  
Despeses generals 52.000,19 -  
Benefici industrial (6%) 24.000,09 -  
Pressupost execució contracta 476.001,77 -  
b) Redacció i direcció projectes tècnics 61.350,00 -  
Subtotal (a+b) 537.351,77 -  
Despeses de gestió (5% de a+b) 26.867,59 -  
Pressupost abans impost/benefici 564.219,36 -  
Benefici de l'urbanitzador 35.700,13 -  
Totals càrregues d'urbanització sense IVA 599.919,49 -  
  
3) Terminis:  
a) La presentació dels textos refosos corresponents haurà d'efectuar-se en el termini màxim de dos mesos des que tinga lloc la notificació a l'urbanitzador de l'aprovació, provisional o definitiva, que impose modificacions a l'alternativa tècnica.  
b) El projecte de reparcel·lació haurà de ser sotmés a informació pública per l'urbanitzador en el termini màxim de sis mesos des de la finalització del termini per a l'opció per modalitat de retribució previst en els articles 166 de la Llei Urbanística Valenciana i en el Reglament d'Ordenació i Gestió Territorial i Urbanística (ROGTU). A este efecte, l'urbanitzador haurà de presentar davant de l'administració actuant una acreditació justificativa de la pràctica de les comunicacions regulades exigibles.  
c) L'inici de les obres d'urbanització haurà de produir-se, com a màxim, en el termini de tres mesos des de l'aprovació definitiva del projecte de reparcel·lació, amb la seua inscripció prèvia en el Registre de la Propietat. L'inici de les obres s'acreditarà per mitjà d'una acta de replantejament subscrita per la direcció d'obres, i, almenys, un tècnic municipal.  
d) Les obres d'urbanització hauran de finalitzar en el termini màxim de 15 mesos des que s'inicien. La finalització de les obres s'acreditarà per mitjà del corresponent certificat final d'obres expedit pel director facultatiu.  
4) Retribució: el programa proposa com a formula de pagament de les quotes d'urbanització amb caràcter supletori la retribució en terrenys, que s'aplicarà si no hi ha un pronunciament exprés del propietari en el termini de dos mesos des de la recepció de la notificació a què fa referència l'article 166 de la Llei Urbanística Valenciana (LUV).  
Seran admeses les opcions de pagament en metàl·lic dels propietaris que, dins dels dos mesos des que hagen rebut la comunicació expressada, així ho sol·liciten per mitjà d'una sol·licitud formalitzada en un document públic o per mitjà de la compareixença administrativa, acompanyada de la garantia que assegure el desemborsament de la retribució.  
5) Garantia definitiva: la garantia definitiva s'establix en un 10 per cent del valor de les càrregues d'urbanització, IVA no inclòs, del programa d'actuació integrada aprovat.  
6) S'establix l'obligació de simultaniejar la urbanització i l'edificació del 30 % dels solars resultants pertanyents a Argent XXI, i cal efectuar l'afecció registral corresponent de les parcel·les afectades.  
  
Quart. El projecte d'urbanització, integrant de l'alternativa tècnica de la UE-3, queda per tant aprovat definitivament, i el pressupost d'execució material esmentat del projecte d'urbanització és de 500.001,86 euros i el pressupost de contracta, IVA exclòs, de 595.002,21 euros.  
  
L'urbanitzador es compromet a assumir una baixa del 20 dels costos d'urbanització, i per això l'estimació de les càrregues d'urbanització, que es transferiran als propietaris, serà la següent:  
a) Costos d'urbanització 400.001,49 -  
Despeses generals 52.000,19 -  
Benefici industrial (6%) 24.000,09 -  
Pressupost execució contracta 476.001,77 -  
b) Redacció i direcció projectes tècnics 61.350,00 -  
Subtotal (a+b) 537.351,77 -  
Despeses de gestió (5 % de a+b) 26.867,59 -  
Pressupost abans impost/benefici 564.219,36 -  
Benefici de l'urbanitzador 35.700,13 -  
Totals càrregues d'urbanització sense IVA 599.919,49 -  
  
Quint. Una vegada que el programa haja sigut notificat a tots els interessats i que haja adquirit fermesa en la via administrativa, es requerirà la mercantil adjudicatària del programa d'actuació integrada de la unitat d'execució U-3, de conformitat amb el que assenyala la base XXII de les bases particulars, per a la selecció i adjudicació del programa d'actuació integrada de la unitat d'execució U-3, perquè en el termini d'un mes des del requeriment que efectue este Ajuntament comparega en este Ajuntament, a fi de formalitzar un document administratiu del contracte per al desplegament i execució del programa d'actuació integrada.  
Sext. Després de la subscripció del contracte per al desplegament i execució del programa d'actuació integrada, remetre el programa d'actuació integrada de la unitat d'execució U-3, al registre de programes de la conselleria competent en matèria d'urbanisme, a l'efecte d'inscriure'l.   
S'adjuntarà, en suport paper, una còpia diligenciada del contracte i de la proposició juridicoeconòmica seleccionada, i en suport digital la resta de la documentació exigida per la normativa urbanística valenciana.  
Sèptim. Facultar l'Alcaldia Presidència perquè subscriga tots els documents que calguen per a l'execució i compliment d'este acord i, en particular, per a la subscripció del contracte per al desplegament i execució del programa d'actuació integrada.  
  
Octau. Notificar este acord al domicili fiscal dels titulars cadastrals afectats, als que hagen comparegut en l'expedient presentant al·legacions i, en tot cas, als licitadors que hagen participat en el concurs, i fer-los saber que contra este acord es pot interposar en el termini d'un mes un recurs potestatiu de reposició davant del mateix òrgan que el va dictar, o bé, en el termini de dos mesos un recurs contenciós administratiu davant de la sala d'eixa jurisdicció en el Tribunal Superior de Justícia de la Comunitat Valenciana, amb l'advertiment que este últim no es podrà interposar fins a la resolució expressa o la desestimació presumpta del de reposició; tot això sense perjuí que es puga interposar qualsevol altre recurs, si pertoca, que s'estime procedent, en virtut del que disposa l'article 58.2 de la Llei de Règim Jurídic de les Administracions Públiques i del Procediment Administratiu Comú.  
  
Nové. Una vegada remeses les actuacions al Registre de Programes i notificat l'acord d'aprovació i adjudicació del programa, l'Ajuntament publicarà l'acord municipal d'aprovació i adjudicació del programa en el Diari Oficial de la Unió Europea i en el Butlletí Oficial de la Província de València (BOP) així com una ressenya en el Diari Oficial de la Comunitat Valenciana.  
Deu. Inserir en la pàgina web municipal, en el termini de cinc dies des de l'adopció de l'acord d'adjudicació del programa d'actuació integrada pel Ple de l'Ajuntament, l'acord d'adjudicació del programa junt amb una còpia d'este.»  
Així mateix es dóna compte que en el BOP número 37, de 13 de febrer de 2012, es publica un edicte de la Conselleria d'Infraestructures, Territori i Medi Ambient sobre l'aprovació definitiva del pla de reforma interior modificatiu de la unitat d'execució U-3 del Pla General de Canals. L'edicte esmentat conté un acord de la Comissió Territorial d'Urbanisme de data 280 d'octubre de 2011 i la normativa d'aplicació i ordenances del pla esmentat de reforma interior.  
Mitjançant este edicte, en compliment del que preceptuen els articles 104 i 137.7 de la LUV i 327 del ROGTU, i del que ha ordenat el Ple de la corporació municipal, es fa pública l'aprovació definitiva del programa d'actuació integrada per al desenrotllament de la unitat d'execució U-3 del PGOU de Canals.  
Este edicte s'entendrà, així mateix, com a notificació als interessats desconeguts, a aquells de qui s'ignore el lloc de la notificació, o bé a qui intentada la notificació, no s'haja pogut practicar de conformitat amb el que assenyala l'article 59 de la Llei 30/1992, de 26 de novembre.   
  
Cosa que es publica perquè se'n prenga coneixement i als efectes oportuns.  
  
Canals, 31 de gener de 2014.- L'alcalde: Ricardo Cardona Mollá.